Øystein Gudim

Øystein Ulvesli Gudim (født 1955) er en norsk organisasjonsleder og tidligere frilansjournalist. Han er tidligere leder i Sosialistisk Ungdom hvor han overtok etter Erik Solheim og satt i ledelsen der sammen med Kristin Halvorsen som overtok ledervervet etter Gudim.Skulle ikke fått en krone, VG, 5. august 1995 

Øystein Gudim er utdannet cand.mag. fra Universitetet i Oslo med fagene statsvitenskap, historie og sosiologi. Han har vært ansatt i en rekke organisasjoner i Norge, inkludert Norges Gymnasiastsamband (NGS), Operasjon Dagsverk, Akershus SV, Sosialistisk Ungdom og FN-sambandet. 

I årene 1988–1992 arbeidet han først i Tanzania for FN (ILO) og seinere ved FN-seksjonen i Utenriksdepartementet. Han var svært aktiv i Fellesrådet for det Sørlige Afrika fra 1975 til 1994,- Han er vår tids mest respekterte menneske, VG, 18. juli 2008 der han særlig arbeidet med boikott av Sør-Afrika. I en periode fra 1992 til 1993 var han ansatt som daglig leder. Han hadde flere stillinger ved internasjonal avdeling i Norsk Folkehjelp (1994–2001) og var seinere seksjonsleder ved LOs internasjonale avdeling (2001–2005). Fra april 2005 til juni 2020 var han  daglig leder i Adopsjonsforum,Adopterte tre barn på egen hånd, Fædrelandsvennen, 1. april 2017 som er Norges største adopsjonsforening. Fra november 2020 er han pensjonist og frilans skribent. I 2023 startet han bloggen Svindeljakt, etter å ha drevet Facebook-siden med samme navn i noen år.  

 Bibliografi 
 En innføring i marxisme (Red. flere bidragsytere), (Sosialistisk Ungdom 1981).
 Stopp sparekniven – et hefte om høyresidas omfordelingspolitikk (Sosialistisk Ungdom 1982) (flere bidragsytere)
 Forandre verden? – sosialistisk politikk for 80- og 90-åra 1985 sammen med Bent Arne Sæther og Steinar Stjernø ISBN 82-565-0111-1
 A defeat for the shipping lobby? The Norwegian Experience (bidrag i boka EMBARGO. Apartheid's oil secrets revealed), Amsterdam University Press (1995) ISBN 90-5356-135-8

 Referanser 

 Eksterne lenker 
 Svindeljakt
 Svindeljakt på Facebook

Kategori:Norske organisasjonsledere
Kategori:Norske sakprosaforfattere
Kategori:Personer tilknyttet Norsk Folkehjelp
Kategori:Personer fra Oslo
Kategori:Fødsler i 1955